text: Har disse ure tilhørt dig?
  25 marts 2014 kl. 15.20
  Syd- og Sønderjyllands Politi efterlyser Alie, Jelle og Bjarne. Politiet har nemlig beslaglagt en større mængde tyvekoster, hvoraf nogle af dem tilfører de tre personer.
  Politiet fandt samlingen af tyvekoster under en ransagning i Esbjerg.
  Samlingen omfatter adskillige ure, blandt andet Skagen og Krüger-Bäumen ure i æsker, samt smykker og tre vielsesringe med inskriptionerne Bjarne 17.5.97, Alie 16.2.65 og Jelle 16.2.65.
  Syd- og Sønderjyllands Politi efterlyser ejerne eller mennesker, der ved, hvor tingene måske kan være kommet fra. De kan være stjålet i hele landet. Også for lang tid siden.
  Hvis du kender nogle af tingene, kontakt Indbrudsgruppen hos Syd- og Sønderjyllands Politi i Esbjerg på telefon 1-1-4.
  Se flere billeder på politiets hjemmeside
  